Diari Oficial de la Generalitat Valenciana


Sumari del DOGV 6578, del 02-08-2011 (2011/8329)

RESOLUCIÓ de l'Alcaldia número 385, de 15 de juliol de 2011, per la qual es crea el fitxer de videovigilància per a la Ciutat de l'Esport de Xàtiva.
----------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/res/2011/07/15/(1)/dof/vci/html**

### Dades del document

Número de DOGV
:   6578

Data del DOGV
:   02-08-2011

Secció del DOGV
:   I. DISPOSICIONS GENERALS

Número del document
:   2011/8329


Data del document
:   15-07-2011

Organisme emissor
:   Ajuntament de Xàtiva

Tipus de document
:   Resolució

Descriptors 

:   * Xàtiva
    * base de dades
    * administració local
    * videocomunicación
    * dades personals
    * legislació

RESOLUCIÓ de l'Alcaldia número 385, de 15 de juliol de 2011, per la qual es crea el fitxer de videovigilància per a la Ciutat de l'Esport de Xàtiva. [2011/8329]  
La Llei Orgànica 15/1999, de 13 de desembre, de Protecció de Dades de Caràcter Personal (BOE núm. 298, de 14.12.1999), estableix un conjunt de mesures per a garantir i protegir el dret fonamental a l'honor, a la intimitat personal i familiar i a la pròpia imatge, contemplat per la Constitució espanyola en l'article 18 i aplicable tant als fitxers informatitzats com als manuals estructurats que continguen dades de caràcter personal.  
És responsabilitat de les administracions públiques el concernent a la creació o supressió de fitxers de dades de caràcter personal que usen en l'exercici de les seues funcions.  
En l'article 20 de la Llei Orgànica 15/1999, de 13 de desembre, i en els articles 53, 54 i 55 del Reglament de Desplegament de la Llei Orgànica 15/1999, de 13 de desembre, de Protecció de Dades de Caràcter Personal, aprovat pel Reial Decret 1720/2007, de 21 de desembre (BOE núm. 17, de 19.01.2008), s'estableix la forma i el contingut de la disposició o acord de creació, modificació o supressió de fitxers, la necessitat de la seua publicació en el Butlletí Oficial de l'Estat o en el diari oficial corresponent, així com la manera en què es procedirà a la notificació de fitxers en el Registre General de Protecció de Dades i a la seua inscripció en aquest registre.  
El Decret 96/1998, de 6 de juliol, pel qual es regula l'organització de la funció informàtica, la utilització dels sistemes d'informació i el Registre de Fitxers Informatitzats en l'àmbit de l'administració de la Generalitat Valenciana (DOGV núm. 3291, de 22 de juliol), fixa de forma detallada el procediment que s'ha de seguir per a la creació, modificació o supressió de fitxers de dades creats o gestionats pels distints òrgans o entitats de la Generalitat.  
Vist que recentment es va posar en marxa la Ciutat de l'Esport de Xàtiva.  
Atés que per motius de seguretat, resulta convenient la creació d'un fitxer de videovigilància que controle l'accés a les instal·lacions esportives.  
De conformitat amb el que s'ha indicat més amunt, fent ús de les facultats que m'atribueix la legislació vigent en matèria de règim local, resolc:   
  
Primer  
A l'empara del que disposa l'article 14 de la Llei 30/1992, de 26 de novembre, de Règim Jurídic de les Administracions Públiques i Procediment Administratiu Comú, advocar la delegació de competències realitzada a favor de la Junta de Govern Local.  
  
Segon  
Aprovar la creació, regulació i inscripció d'un fitxer de videovigilància per a la Ciutat de l'Esport de Xàtiva, que continga dades de caràcter personal (identificatius. Imatges), per a controlar l'accés a les instal·lacions esportives, mitjançant la gravació d'imatges a través de càmeres de vídeo, de les persones que es troben a les instal·lacions esportives, per motius de seguretat, en els termes i condicions fixats en la Llei Orgànica 15/1999, de 13 de desembre, de Protecció de Dades de Caràcter Personal.   
  
Tercer  
El responsable del fitxer serà l'Ajuntament de Xàtiva, a través del Departament d'Esports, el qual adoptarà les mesures tècniques i organitzatives que calguen per a assegurar que les dades de caràcter personal existents s'usen per a les finalitats per a les quals van ser recollides, així com les mesures conduents a fer efectives les altres garanties, obligacions i drets reconeguts en la Llei Orgànica 15/1999, de 13 de desembre, de Protecció de Dades de Caràcter Personal, i en les altres normes vigents.   
  
Quart  
Les dades de caràcter personal només podran ser comunicades a un tercer per al compliment dels fins directament relacionats amb les funcions legítimes del cedent i del cessionari amb el consentiment previ de l'interessat. No serà necessari l'esmentat consentiment en els supòsits arreplegats en els articles 11.2 i 21.1 de la Llei Orgànica 15/1999, de 13 de desembre, de Protecció de Dades de Caràcter Personal.  
  
Els responsables dels fitxers, en relació amb la cessió que s'autoritze, hauran d'advertir els cessionaris que hauran de destinar-los a les finalitats per a les quals se cedeixen, d'acord amb el que disposa l'article 11.5 en relació amb l'article 4.2 de la llei orgànica a què es fa referència.  
  
Cinqué  
Les persones afectades pel fitxer esmentat podran exercir els seus drets d'accés, rectificació i cancel·lació de dades, quan siga procedent, davant de l'Ajuntament de Xàtiva, a través del Departament d'Esports.   
  
Sisé  
Publicar aquesta resolució en el Diari Oficial de la Comunitat Valenciana i notificar, en el termini de 30 dies des de la publicació, a l'Agència Espanyola de Protecció de Dades, per inscriure-la al Registre General de Protecció de Dades, en compliment del que estableix l'article 39.2 de la Llei Orgànica 15/1999, i comunicar aquesta resolució al regidor d'Esports, al tècnic del Departament d'Esports, José Antonio Sánchis Gisbert, i a l'encarregat del manteniment de les instal·lacions esportives, Mateo Manuel Burgos Ordóñez, als efectes que pertoquen.  
  
  
Seté  
Aquesta resolució entrarà en vigor l'endemà de la publicació en el Diari Oficial de la Comunitat Valenciana.  
  
Ho mana i firma l'alcalde.  
  
Xàtiva, 15 de juliol de 2011.- L'alcalde: Alfonso Rus Terol. El vicesecretari, en funcions de secretari: Eduardo Balaguer Pallás.  
  
  
ANNEX  
  
Fitxer de nova creació: videovigilància a les instal·lacions de la Ciutat de l'Esport de Xàtiva.  
A) Òrgan, ens o autoritat administrativa responsable del fitxer: Ajuntament de Xàtiva. A través del Departament d'Esports.  
B) Òrgan, servei o unitat davant el qual s'hauran d'exercitar els drets d'accés, rectificació, cancel·lació i oposició: Ajuntament de Xàtiva. A través del Departament d'Esports.  
C) Nom i descripció del fitxer que es crea: videovigilància a les instal·lacions de la Ciutat de l'Esport de Xàtiva. Seguretat i control d'accés a l'edifici, gravació d'imatges per al control d'accés i videovigilància a les instal·lacions de la Ciutat de l'Esport de Xàtiva.  
  
D) Caràcter informatitzat o manual estructurat del fitxer: manual.  
  
E) Emmagatzematge: 2 discos durs SATA fins a 1Tb de capacitat. Es guardarà en el disc dur la informació durant un termini màxim de 15 dies naturals, superat aquest període de temps la informació serà eliminada.   
F) Sistema d'informació a què pertany el fitxer: no cap.  
G) Mesures de seguretat: nivell bàsic.  
H) Tipus de dades de caràcter personal que s'inclouran al fitxer: identificatives (imatge), format MPEG4.  
I) Descripció detallada de la finalitat del fitxer i dels usos previstos d'aquest: disposar de les imatges de les persones físiques que accedeixen a les instal·lacions de la Ciutat de l'Esport de Xàtiva, que té instal·lat un sistema de videovigilància per motius de seguretat.  
J) Individus o col·lectius sobre els quals es pretén obtindre dades o que resulten obligats a subministrar-los: persones que es troben a les instal·lacions de la Ciutat de l'Esport de Xàtiva.  
K) Procedència, procediment i suport de recollida de dades:  
- Procedència: interessat o representant legal.  
  
- Procediment: gravació d'imatges mitjançant càmeres de vídeo.  
  
K) Cessions de dades de caràcter personal: òrgans competents de l'administració amb competència judicial en l'exercici de les funcions que tenen atribuïdes, en virtut del que estableix l'article 11.2.d de la Llei Orgànica 15/1999, de 13 de desembre, de Protecció de Dades de Caràcter Personal.


Còpia Permalink ELI